Osijek za biciklističke staze i bicikle osigurao 13 milijuna kn

Za projekte kojima je predviđena rekonstrukcija dviju biciklističkih staza i nabavka bicikala bit će izdvojeno oko 13 milijuna kuna, od čega će se najveći dio sufinancirati sredstvima EU fondova

<p>Dogradonačelnik Boris Piližota rekao je u petak na konferenciji za novinare u povodu obilježavanja Europskog tjedna mobilnosti da su nedavno potpisani ugovori za projekt "Biciklističke staze grada Osijeka", vrijedan oko četiri milijuna kuna za koji su osigurana sredstva iz EU fondova.</p><p>Projektom je predviđena detaljna rekonstrukcija biciklističkih staza na Biljskoj i Tenjskoj cesti, gdje ljudi svakodnevno voze bicikle, s tim da će uz Biljsku cestu biti izgrađena javna rasvjeta te postavljene sigurnosne ograde, kazao je Piližota.</p><p>Drugi projekt "E-mobilnost grada Osijeka", vrijedan oko devet milijuna kuna, uključuje nabavu 175 bicikala, od čega 50 električnih, te izgradnju 25 samouslužnih stanica u gradu, gdje će se moći puniti električne bicikle.</p><p>Na tim stanicama korisnici će moći i unajmiti bicikl pri čemu će usluge najma plaćati karticama. Cilj projekta je integracija s drugim prijevoznim sredstvima iz sustava javnog prijevoza, ističu u osječkoj Gradskoj upravi.</p><p>Za rekonstrukciju biciklističkih staza već je raspisan natječaj, a projekti bi trebali bi biti ostvareni za dvije godine.</p><p>Europska komisija je 2002. godine podržala projekt Europski tjedan mobilnosti, ponudivši gradovima mogućnost uvođenja održivih prijevoznih sredstava kako bi se potaknulo stanovnike da počnu razmišljati o alternatvnim sredstvima prijevoza.</p>